Организованнойстэ 
к ютавтомс 
каникулатнень 


Ловозь чить кадновкшныть про- 
верочной ды выпускной испыта- 
ниятнень прядомантень. Испыта- 
ниятнеде мейле ушодовить кизэнь 
наникулатне. Советской тонавтни- 
цятне покш радость ды гордость 
н 0 учить каникулатневь. Сынь 

те содыть, што коммунясти- 
ческой партиясь, правительствась 
ды лична Сталин ялгась создали 
весе условиятнень сенень, штобу 
минек эйкакштне отличнасто то- 
навтнемадонть мейле культурной- 
стэ оймсевельтькак, пурнавольть 
седе ламо шумбрачи. Тень кис 
минек масторсо строязь тыщат 
эйкакшонь санаторият ды пио 
нерской лагерть, косо кармить 
оймсеме ансяк Мордовиясто 6850 
пионер ды школьник. 


Те путы покш ответственность 
комсомольской организациятнень 
лангс, штобу сынь шкань апак 
сацтне образцовойстэ анокстав- 
лизь эйкакшонь санаториятнень 
ды пионерской лагертнень. Тень- 
сэ эрьва чистэ должны руково- 
дить ВЛКСМ-нь райкомтнень 


школань ды пионерэнь отделтнэ.. 


Истяжо а эряви стувтнемс сень- 
гак, што санаториясо ды пионерс- 
кой лагертнесэ оймсицятнеде баш- 
ка кармить оймсеме кудосояк. 
Сынст марто истяжо эряви орга- 


ВЛКСМ-нь 


СНИМКАСОНТЬ: Пакся-Тавлань неполной средней школань \1-це классонь 
тонавтницятне-отличниктне испытаниядо мейле кортнить И, И. Князькин препода 
вателенть марто. 


Весе мавтортиэнь прәләтарийтнә, пурнавәдә вәйс! 

Мордовской обкомонть ды 


Саранск ошонь комитетэнть газетаст 

Анокт олимпиадантень 


Чамзинской средней школась 
парсте анокстазь васты районной 
эйкакшонь художественной олим- 
пиаданть. 9-це классонь тонавтни- 
цясь Тима Горячкин живописень 
покш искусства марто сермадсь 
портрет „Ленин ды Сталин“, истя- 
жо а беряньстэ изобразил лишме 
лангсо ардомсто народной геро- 


енть В. И. Чапаевень. 
сехте вадря 


Школань 
акробатось Леонид 
Лобанов невти сложной акробати- 
ческой номерт. А. Г. Дорофеева 
преподавательницанть руководст- 
ванзо коряс выступит рузонь на- 
родной моронь ансамблясь, конань 
репертуарс совить 
„Полянка-полянка“, 


„Мельник“, 
„На горе-то 
малина“ ды ламо лия морот. 


М. 


‚ Чамзинской р-н. 


РофСР-нь ВЕРХОВНОЙ СОВЕТЗНЬ КОЛМОЦЕ СЕССИЯСЬ 


Июнень 2-це чистз 
Российской Советской Федератив- 
ной Социалистической Республи- 
кань Верховной Советэнть Колмо- 
це Сессиязо. Сисемеце—заключи- 
тельной заседанияс̧онть мольсть 
преният чинь порядоконь омбоце 
вопросонть коряс. 

Менбариев депутатось эсь выс- 


низованнойстэ ютавтомс канику- | туплениясонзо евтась кемема сень- 


латнень. Штобу эрьва тонавтни- 
цясь кизэнь каникулатнень ютав- 
товлинзе культурнойстэ ды инте- 
реснойстэ, эряви нейке жо еще 
весть проверямс эйкакшонь паркт- 
нень, садтнэнь ды площадкатнень 
анок чист. Ды примамс весе ме- 
ратнень, штобу сынь улевельть 
анокт, парсте оборудованнойть. 

Оймсема шкастонть эряви орга- 
низовакшномс экскурсият, тейнемс 
военной походт, ютавтнемс фут- 
больной соревнованият ды кос- 
терт. Организовакшномс вастомат 
Советской Союзонь знатной ло- 
матнень марто. 

Тосо, косо кеместэ кундасть 
эйкакшонь оймсемаст организо- 
ваннойстэ ютавтомантень, можна 
неемс вадря результат. Парсте 
ашти тевесь аранск ошонь 
Пионерэнь кудосонть, тесэ ветяви 
каникулатненень анокстамонь 
покш робота: прядыть эйкакшонь 
площадканть оборудованиянзо, ко- 
со кармить выступать самодея- 
тельной кружоктне. Истяжо а бе- 
ряньстэ аравтозь тевесь Лямбир- 


ской районсо. 

Но теке марто сави тешкстамс, 
што улить ламо ВЛКСМ-вь рай- 
комт ды РОНО-т, конат те тев- 
сэнть невтить неповоротливость. 
Истямонь примеркс ашти Ст.-Синд- 
ровской районось, косо те шкас 
еще эзизь оборудова пионерской 
лагертнень. Истямо положениясь 
корс а кирдеви. 

Комсомольской организацият: 
нень ды народной образованиянь 
отделтнэнь задачаст— организовамс 
эйкакштнень туртов культурной 
ды шумбра оймсема, 


сэ, што сессиясь кемекстасы Крым- 
ской АССР-нть Конституциянзо. Те 
Конституциясь законодательной 
порядоксо кемексты Крымень тру: 
дицятнень политической, хозяйст- 
венной ды культурной завоева- 
нияст, 

Осетинской народонть безотрад- 
ной ютаздензэ лецтни Гаглоев де- 
путатось. Сон цитирови осетин- 
ской поэтэнть Коста Хетагуровонь 
стихензэ: 

Цепью железной нам тело 
сковали, 

Мертвым покоя в земле 
не дают... 

Советской властесь олякстомты- 
зе осетинской народонть кавонь- 
гирдань гнетонть алдо: царской 
самодержавиянь ды местной нацио: 
нальной буржуазиянь гнетонть ал- 
до, макссь трудицятненень мода, 
олячи, культура. Червов депута- 
тось корты минек масторонь весе 
национальностнень счастливой пол- 
нокровной эрямодост. Нищетас ды 
вымиранияс обрекал царской пра- 
вительствась эвенкатнень. Ансяк 
ней советской властенть пингстэ, 
Сталинской Конституциянь чинть 
ало кармасть развиваться те наро- 
донть талантонзо ды способностен- 
зэ. Эвенкатнень улить эсест тех- 
никумост ды школаст, больницяст 
ды чачтома кудост. 

Заключительной вал марто выс- 
тупил РСФСР-нь Верховной Сове- 
тэнь законодательной предположе- 
ниятнень Комиссиянь председате- 
лесь Голяков депутатось. Пек виев 
аплодисментэнь коряс евтавить 
докладчикенть валонзо: 

—Автономной Республикатнень 
Конституцияст кемекстамось кар- 
ми улеме основакс `сынст седе тов 
касоманть туртов, од хозяйствен- 
ной ды культурной успехтнень 
туртов. Сталинской Конститу- 


прядовсь | циянь 


Заключительной заседания 
знамянть ало, больше- 
вистской партиянть ды великой 
Сталинэвь перька кеместэ аразь, 
минек необ‘ятной масторсонть эри- 
ця весе народтнэ туить икелев, 
коммунизмань победантень.. 
Сессиясь эрьва Конституциянть 


башка голосованиясо единоглас- | юстициянь—Горшенин 


на кемекстынзе Российской Феде: 
рациянть составс совиця Авто- 
номной Советской Социалисти- 
ческой Республикатнень—Татарс- 
кой, Башкирской, Бурят-Мон- 
гольской, Дагестанской, Кабарди- 
но-Балкарской, Калмыцкой, Коми, 
Крымской, Марийской, Мордовс- 
кой, Немцев-Поволжья, Северо- 
Осетинской, Удмуртской, Чечено- 
Ингушской, Чувашской ды Якутс- 
кой АССР-тнэнь Конституцияст. 

Теде мейле Сессиясь кемекстын- 
зе. РСФСР-нь Верховной Советэнь 
Президиумонть Указонзо, коват 
примазь Омбоце ды Колмоце 
Сессиятнень ютксо шкаётонть ды 
подлежат РСФСР -вь Верховной 
Советэнтень кемекстамос. Те воп- 
росонть коряс доклад марто выс- 
тупил РСФСР-вь Верховной Сове- 
тэнь Президиумонь членэсь Бах- 
муров депутатось. 

Сессиясь единогласно примась 
„Закон РСФСР-нь Конституциянь 
(Основной Закононь) 13,14,31,69 
цы 92 статьятнень изменениядо 
ды дополнениядо“ ды „Закон 
РСФСР-нь граждантнэнь фамили- 
яст ды лемест’ полавтомань по- 
рядоктонть*. Теде мейле Сесси- 
ясь кемекстынзе РСФСР-нь Вер: 
ховной Советэнь президиумонть 
указонзо башка АССР-тнэсэ’ од 
промышленной варкоматнэнь об- 
разованиядо, РСФСР-нь СНК-вь 
председателенть заместителекс 
Пекшев ды Сухов ялгатнень 


аравтомадо ды РСФСР-нь народ- 
ной комиссарокс аравтомадо: зем- 
леделиянь—Жаров ялганть, мест- 
ной промышленностень— Лазарев 
ялганть, финанстнэнь— Сафронов 
ялганть, местной топливной про- 
мыш ленностень—Баусин ялганть, 


ялганть, 
здравоохранениянь — Третьяков 
ялганть, просвещениянь—Потем- 


кин ялганть ды вирень промын- 
ленностень—Колданов ялганть. 
__ Сессиясь кемекстызе ды максызе 
СССР-нь Верховной Советэнтень 
кемекстамос РСФСР-нь Верховной 
Советэнь Президиумонть Указонзо 
РСФСР-нть ды Карело-Финской 
ССР-нть ютксо границянть арав- 
томань проекттэнть, 

СССР-нь угольной промышлен- 
ностень Народной Комиссарокс 


Вахрушев ялганть аравтоманзо 
кувалма, Сессиясь постановил 
олякстомтомс сонзэ РСФСР-нь 


СНК-нь Председателекс обязанно- 
стнень эйстэ. РСФСР-нь СНК-нь 
председателекс Сессиясь кемек- 
стызе Хохлов ялганть, кона тень 
кувалма олякстомтозь РСФСР-нь 
Верховной Советэнь Президиумонь 
членэнь обязанностнень эйстэ. 
Верховной Советэсь постановил 
олякстомтомс Козлов ялганть 
РСФСР-нь Верховной Советэнь 
Президиумонь Секретарень обя- 
занностнень эйстэ лия роботас 
сонзэ ютамонзо кувалма, РСФСР-нь 
Верховной Советэнь Президиу- 
монь Секретарекс Сессиясь едино- 
гласно кочкизе Бахмуров ялганть. 
Колмоце Сессиянть чинь поря- 
докозо прядовсь. Председательст- 


вующеесь Жданов депутатось 
РСФСР-нь Верховной Советэнь 
Колмоце Сессиянть яволявтызе 
прядозекс. (ТАСС). 


МОРДОВСКОЙ АССР-нь ВЕРХОВНОЙ СОВЕТЭНЬ 
ПРЕЗИДИУМОНТЬ УКАЗОЗО 


Мордовской АССР-нь Верховной Советэнь Нилеце бессиянть тердемадо 
Тердемс Мордовской АССР-нь Верховной Советэнь очередной 
Нилеце Сессиянть 1940 иень июнень 16-це чистэ Саранск ошсо. 
Мордовской АССР-нь Верховной Советэнь Президиумонь 
Председателенть заместителесь В. ЛОБАНОВА. 
Мордовской АССР-нь Верховной Советэнь Президиумонь 

Саранск ош, МАССР, 1940 иень 3-це чи, 


секретаресь Н. ЮРКОВ, 


анна 


® ЛЕНИНЭНЬ 


Ленинградекой Военной Округонь штабонть сообщениязо 


Финляндиясо официальна яво- 
лявтозь, што финско-советской 
конфликтнэнь шкастонть финской 
емавкстнэ ульнесть 66.406 ломань, 
тень ютксо 2.594 офицер, 11.564 


вавкшновияк, што финнтнэ, конат 
пижнесть эсест победатнеде, седе, 
што сынь ушо ендо кой-кодамо 
лездамонь случайстэнть кармавт- 
сызь советской армиянть Россиясо 


унтер-офицер ды 52.248 солдат. ! наполеоновской армиянть судьбан- 


Маштозь—19.576 ломань, емасть 
безвести—3.263, ранязь—43 пель 
марто тыша ломань. Финтнэнь ар- 
семаст коряс сехте пек покш 
емавкстнэ ульнесть войнань ме- 
ельсь недлянть перть, Карельской 
перешейкасонть ды Ладожской 
эрькенть. эйстэ · северо-запад ено 
сражениятнень шкастонть. 

Ленинградской Военной Округонь 
штабось лови эсензэ долгокс яво- 
лявтомс, што официальной воен- 
ной властнень теде вере невтезь 
„даннойтне“ ‘грубойстэ искажают 
советско-финской конфликтэнь 
шкастонть финнтнэнь емавксост 
алкуксонь картинанть. Алкукс жо 
финнтнэ емавтсть бойтнесэ маш- 
тозь 70 тыщадо ламо ломань, бу- 
ти жо ловомс ранатнеде кулозт- 
нень 15 тыща ломанде аволь седе 
аламо, то целанек финнтнэ 
емавтсть 85 тыщадо аволь седе 
аламо маштозь. Финтнэнь емавк- 
сост жо ранязьсэ 250 тыщадо ла- 
мо ломань. 

Истямо ладсо, бути конфлик- 
тэнь шкастонть финской армиянть 
составонзо ловомс 600 тыща ло: 
маньстэ, конатнень эйстэ боеспо- 
собнойкс можна ловомс сехте вад- 
ря случайстэ армиянть ансяк кав- 
то колмоцекс пельксэнзэ, то лиси, 
што финнтнэ емавтызь эсест ар- 
миянть малав весе боеспособной 
пельксэнзэ. Алкукс финнтнэ конф- 
ликтэнь прядовомантень кадовсть 
армиявтомо. Теньсэ самай толко- 


зо нееме,—ульсть вынужденнойть 
капитулировамс Карельской пере- 
шейкасонть советской войскатнень 
васенце жо серьезной вачкодьк- 
стэст мейле, се лангс апак вано, што 
сынст ульнесь серьезной лезксэст 
ушо ендо—Норвегиянть, Швеци- 
янть, Англиянть, США-нть, Фран- 
циянть ды лия государстватнень 
ендо. 

Финнтнэ сермадыть эсест покш 
емавкстнэде „Карельской пере- 
шейкасонть сражениятнень шкас- 
тонть“ конфликтэнь меельсь нед- 
лятнестэ, но сынь а кортыть, зя- 
ро жо сынь емавтсть неть сра- 
жениятнень шкастонть. Ленинград- 
ской Военной Округонь штабонть 
неопровержимой данноензэ невт- 
нить, што ансяк февралень 11-це 
чистэнть саезь, зярдо советской 
войскатне ушодсть наступления 
Карельской перешейкасонть, мар- 
тонь 12-це чинть самс, лиякс ме- 
ремс конфликтэнть прядовомань 
чинть самс, финнтнэнь емавксост 
ульнесть маштозьсэ среднейстэ 
эрьва чистэ кавто тыща ломанде 
аволь седе аламо. 

Штабось ‘вынужден публиковамс 
неть эсензэ даннойтнень сень тур- 
тов, штобу путомс пе советско- 
финской конфликтэнь шкастонть 
финнтнэнь алкуксонь емавкстост 
смехотворной кенгелемантень, ко- 
нань систематически нолдтнить 
финской, европейской ды амери- 
канской печатесь. 


Паро роботань результатт 


Проверочной испытаниятне нев- | сызь 


парсте. Испытаниятнень 


тить, што Кочкуровской средней! истяжо вадрясто максыть 8-це „Б“ 


школань тонавтницятне ды весе 
педколлективесь ветясть покш 
робота испытаниятненень анок- 
стамосонть. Примеркс, 10-це клас- 


сось, косо лововить 17 тонавтни- 
ця, физикань коряс выпускной 
испытаниянть максызь: 7 тонав- 


тницят отличнасто, 7—парсте ды 
ансяк З тонавтницят посредствен- 
насто. Берянь оценкат арасть. Те 
классонь тонавтницятне Кочерги: 
на ды Борискина ялгатне иень 
перть физикань ды иностранной 
келень коряс тонавтнесть лав: 


шосто, испытаниятнень жо мак- | 


классось (классной руководителесь 
Глазкова ялгась). Алгебрань ко- 
ряс испытаниясонть 6 тонавтницят 
получасть отлична, 7—паро оцен- 
кат, остаткатне—посродственной 
оценкат. 

ГУ-це классось, косо классной 
руководительницакс роботась учи- 
тельницась-комсомолкась Кома- 
рова ялгась, весе предметнэнь ко- 
ряс испытаниятнень максы ансяк 
парсте ды отличнасто. 


В. Бардин. 
Кочкуровской р-н, 


Получамс похвальной грамота 


Кенде велень неполной средней 
школань ламо тонавтницят испы- 
таниятнень максыть ансяк · парсте 
ды отличнасто. Вана ІУ -це клас- 
сонь Леша Денцов ды \]-це клас- 
сонь Галкин тонавтницятне весе 
тонавтнемаст перть тонавтнесть 


Дубенской район. 


ансяк  отличнасто. Ней сынь 
путсть икелест истямо задача, 
штобу, неть успехтнень кемекс- 
тазь, получамс похвальной грамо- 
та. 

Н. Мучкаев. 


Ец 


Мезекс арсить улеме 


Ламо тонавтницят те иестэ пря- 
дыть неполной средней ды сред- 
ней школат. Сынь умок уш ар- 
сизь—кие мезекс карми улеме. 
Вана Косогор велень неполной 
средней школань выпускниктне 
Андрюшкин, Зубков, Николаев 
арсить улемс летчикекс, П. Осяев, 


С. Четоркин—танкистэкс, Н. Че- 
торкин ды Демин арсить улемс 
Якстере Армиянь командирэкс, 
Д. Барсуковонь бажамозо улемс 
военно-морской флотонь капита- 
нокс. 


К. Марескин. 
Б-Березниковской район. 


МИНЕН ОБЯЗАТЕЛЬСТВАНОН 


Минь, Старо-Селища велень не- 
полной средней школань комсомо- 
лецтнэ, саинек зсь лангозонок 
соцобязательстват: испытаниятне- 
де мейле седеяк виевгавтомс культ- 
массовой роботанть колхозникт- 
нень ютксо; эрьва чистэ ловномс 
свежа газетат, недлязонзо весть 
нолдтнемс бригадной ды общей 


- 

стенгазетат ды невтнемс художе- 
ственной номерт. 

Минь тердтяно соцсоревнова- 
нияс Б.-Игнатовской средней шко- 
лань комсомолецтнэнь. 

А. Малайкин, 
Урявин ды 


Г. Приставкин. 
Б.-Игнатовской р-н. 


{тельствантень предложения 


КИЯВА ` 


68 (1215) № 


Западной Европасо войнась 


Дюнкеркстэ Англияв союзникень | 
войскатнень ускомась моли гер- 
манской частнень а лотксиця вач- 
кодьксэст ало. Историясонть пек 
ламо сухопутной вийтнень те сех: 
те сложной отступлениясь, кона 
вийтне аштить сравнительна аволь 
покш ды овси штадо таркасо, 
ютавтневи кода отступающей вой- 
скатнень покш емавксост марто, 
ды истя жо наступающей герман- 
ской войскатнень емавксост мар- 
то. Французской ды английской 
армиянь сехте вадря частне лез- 
дыть отходонтень. 

Германской частнень весе огнё- 
вой мощест нолдазь Дюнкерк 
ошонть лангс, конань лангс лед- 
ни германской тяжелой артилле- 
риясь ды апак лотксе бомбарди- 
ровить пикирующей бомбардиров- 
щиктне. 

Июнень 2-це чистэ германской 
войскатне, авиациянть марто взаи- 
модействиясо, кувака шкань перть 
артиллерийской анокстамодонть 
мейле, саизь важной укрепленной 
пунктонть Бергенть (Дюнкеркенть 
эйстэ 10 километрань таркасо юг 
ено). Те пунктонть саемась аравт- 


несы Дюнкерк ошонть терман- 
ской частнень непосредственной 
вачкодьксэст алов, секс што Дюн- 
керкенть эйстэ юг ено арасть боль- 
ше укрепленной пункт, конатнень 
могли бу союзниктне использовать 
оборонанть туртов. 

Германской авиациясь виевстэ 
бомбардировинзе Дюнкеркень рай- 
онсонть англичантнэнь военно-мор- 
ской виест, конат дальнобойной 
орудиятнень заградительной тол- 
сост прикрывают союзникень вой- 
скатнень отступлениянть. 

Дюнкеркской операциясь кувака 
шкас таргизе англо-французской 
войскатнень окончательной раз- 
громонть Северной Франциясо. Но 
кода бу стойкойстэ авольть кир- 
деве союзникень’ войскатнельте 
районсонть, Северной Фано 
бойтнень исходось уш решазь. 
Союзной командованиясь неень 
шкастонть бажи сенень, штобу 
ванстомс уликс положениянть Сом- 
ма—Эн фронтсонть, ды те цель- 
сэнть виевстэ кемексты эсензэ од 
оборонительной рубежтнень. 


(ТАСС). 


Дюнкеркевь район 


Лондонсо июнень 3-це чистэ по- 
лучазь сведениятнень коряс, Дюн- 
керкесь неень шкастонть ашти 
германской тяжелой артиллери- 
янть досягаемостензэ прелелтнэ- 
сэ. Германской артиллериясь апак 
лотксе бомбардирови ошонть ды 
сонзэ перька аштиця береговой 
районтнэнь. Союзной войскатнень 
теиньгадозь позицияст лангс нас- 
туплениясонть примить участия 15 
дивизия, конат действовали 1.000 


сонть положениясь 


самолетнэнь лездамост марто. Ма- 
лав 100 англо-французской военной 
кораблят прикрывают эсест тол- 
сост союзной войскатнень яла мо- 
лиця эвакуациянть. Июнень 1-це 
ды 2-це читнестэ Дюнкеркской 
портканть ютасть 200 транспорт- 
ной судна. Неть сулнатнес союз- 
ной войскатнень озавтнемась юта- 
втневсь германской артиллериянть 
виев толонзо ало. 
(ТАСС). 


Парижской райононть бомбардировкась 


Парижсэ публиковазь официаль- 
ной сообщения, конаньсэ евтазь, 
што июнень 3-це чистэ обедтэ 
мейле Парижской районось зяры- 
яксть бомбардировазь. Ульнесть 
ертозь 1 тыщадо ламо бомбат 
эрьва кодамо размерэнь. Лововить | 


200 жертва: 45 ломань маштозь. 
Налетсонть участвовасть пек ламо 
германской самолет. Сынст атако- 
визь французской самолетнэ ды 
леднесть лангозост зенитной ар- 


тиллериясто. 
(ТАСС). 


Гитлерэнь приказозо 


Германской информационной 
бюрось пачти Гитлерэнь приказон- 
зо Голландиясо · германской во- 


оруженной вийтнень командир- 
тнэнень. 

Приказсонть евтазь, што гол- 
ландской армиянть пелезэ ули 


нолдазь кудов. Икелевгак те ка- 


сается сеть солдатнэнень, конат 
ульнесть занятойть велень хозяй- 
ствасо, рудниктнесэ ды лия пред- 
приятиятнесэ. Голландской арми- 
янть остатка пельксэзэ ули демо- 
билизовазь аламонь-аламонь. 


(ТАСС). 


Германской печатесь Швейцариянь ды Португалиянь 
нейтралитетэнтень англо-Французекой угрозадонть 


Германской печатесь яви покш 
мель Швейцариянь положениян- 
тень. „Рейниш Вестфалише цей- 
тунг“ газетась <ермады, штс 
Швейцариясо французской посо- 
лось макссь швейцарской прави- 
при- 
мамс английской ды французской 
гарантиятнень се случаентень, 
бути Швейцариясь -тееви агрес- 
сиянь жертвакс. „Еще апак сода, 
—сермады газетась,—кодамо фор- 
масо максы ответ Швейцариясь 
Лондононь ды Парижень предло- 
жениянть лангс, но Швейцариянть 
туртов ули полезна неень войнань | 
событиятнестэ теемс вывод седе, і 


кодамо судьба угрожает государ- 
стватненень, конат получасть ан- 
глийской гарантия ды теевсть 
военной действиятнень театракс“. 

Седе тов пачтяз ь, што 
западной державатне предложили 
эсест гарантвяст истя жо Порту- 
галиянтень, газетась невти, што 
„Англиясь арси теемс Португали 
янть эсенэ опорной пуактокс 
Средиземной морясо возможной 


столкновениянь случаентень“. 
(ТАСС). 


Ответ. редакторонь заместителесь 
А, ТАРАСОВ. 


